Марко Ганчев
Неделно щастие

chitanka.info

Ни слово. Ни дело. Неделя.

Ни чинопочит. Почивка.

От букова шума постеля,

от витошки вятър завивка.

Шест дена човекът се бори,

понякога волю-неволю,

да бъде над всички отгоре

или пък не много отдолу.

А тука щастлив е, додето

за малко усеща душата

над себе си само небето,

под себе си само земята…

1969

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.